ddrg/super_eurlex huggingface dataset:
Oficiālais Vēstnesis L 032 , 05/02/2004 Lpp. 0011 - 0011



Padomes Lēmums (2003. gada 22. decembris) par Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses, Papildprotokola, ar ko nosaka tirdzniecības režīmu attiecībā uz noteiktām zivīm un zvejniecības produktiem, noslēgšanu (2004/107/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Eiropas Nolīgumu par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses [1], ir vēlams papildināt ar Papildprotokolu, paredzot atvieglotus noteikumus noteiktu zivju un zvejniecības produktu, kuru izcelsme ir Rumānijā, ievešanai Kopienā un noteiktu zivju un zvejniecības produktu, kuru izcelsme ir Kopienā, ievešanai Rumānijā. (2) Šajā nolūkā minētajam Eiropas Nolīgumam ir jāpievieno jauns protokols, ar ko nosaka tirdzniecības režīmu attiecībā uz noteiktām zivīm un zvejniecības produktiem. (3) Protokols ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses, Papildprotokolu, ar ko nosaka tirdzniecības režīmu attiecībā uz noteiktām zivīm un zvejniecības produktiem. Papildprotokola teksts ir pievienots šim lēmumam. 2. pants Padomes priekšsēdētājs nosūta Rumānijas valdībai paziņojumu par Kopienas protokola apstiprinājumu saskaņā ar tā 4. pantu. Briselē, 2003. gada 22. decembrī Padomes vārdā — priekšsēdētājs A. Matteoli [1] OV L 357, 31.12.1994., 2. lpp. --------------------------------------------------
Oficiālais Vēstnesis L 183 , 22/07/2003 Lpp. 0045 - 0045



Komisijas Lēmums (2003. gada 18. jūlijs) par Padomes Direktīvas 1999/36/EK īstenošanas dienas pārcelšanu attiecībā uz dažu veidu pārvietojamām spiediena iekārtām (izziņots ar dokumenta numuru C(2003) 2591) (Dokuments attiecas uz EEZ) (2003/525/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 1999/36/EK (1999. gada 29. aprīlis) par pārvietojamām spiediena iekārtām [1], kurā jaunākie grozījumi izdarīti ar Komisijas Direktīvu 2002/50/EK [2], un jo īpaši tās 17. panta 2. punktu, tā kā: (1) Attiecībā uz spiediena tvertnēm, balonu komplektiem un cisternām, kas minētas Direktīvas 1999/36/EK 2. pantā, nav sīki izstrādātu tehnisko rādītāju un atbilstīgu uzziņas materiālu par attiecīgiem Eiropas standartiem, kas būtu pievienoti Padomes Direktīvai 94/55/EK (1994. gada 21. novembris) par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem [3], kurā jaunākie grozījumi izdarīti ar Komisijas 2003. gada 7. aprīļa Direktīvu 2003/28/EK [4], kā arī Padomes Direktīvā 96/49/EK (1996. gada 23. jūlijs) par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [5], kurā jaunākie grozījumi izdarīti ar Komisijas 2003. gada 7. aprīļa Direktīvu 2003/29/EK [6]. Līdz ar to attiecībā uz šīm pārvietojamām spiediena iekārtām ir jāatliek Direktīvas 94/55/EK īstenošana. (2) Direktīvas 1999/36/EK 18. pants nosaka, ka 24 mēnešu pārejas laikā no direktīvas īstenošanas dienas dalībvalstīm jāļauj piedāvāt tirgū un nodot ekspluatācijā pārvietojamās spiediena iekārtas, kas atbilst attiecīgo valstu spēkā esošiem noteikumiem pirms 2001. gada 1. jūlija. Līdz ar to jāpārceļ arī šī perioda beigu termiņš. (3) Šajā direktīvā paredzētie pasākumi ir saskaņā ar atzinumu, ko sniegusi Direktīvas 94/55/EK 9. pantā paredzētā Bīstamu kravu pārvadājumu komiteja, IR PIEŅĒMUSI ŠĀDU LĒMUMU. 1. pants Direktīvas 1999/36/EK īstenošanas dienu attiecībā uz spiediena tvertnēm, balonu komplektiem un cisternām pārceļ uz 2005. gada 1. jūliju. 2. pants Laikposmā, kas ilgst 24 mēnešus pēc 2005. gada 1. jūlija, dalībvalstis atļauj laist tirgū un nodot ekspluatācijā tādas 1. pantā minētās iekārtas, kas atbilst noteikumiem, kas to teritorijā ir spēkā līdz 2005. gada 1. jūlijam, kā arī nodot ekspluatācijā šādas pirms minētās dienas tirgū laistas iekārtas. 3. pants Šo lēmumu piemēro no 2003. gada 1. jūlija. 4. pants Šis lēmums ir adresēts dalībvalstīm. Briselē, 2003. gada 18. jūlijā Komisijas vārdā — priekšsēdētāja vietniece Loyola De Palacio [1] OV L 138, 1.6.1999., 20. lpp. [2] OV L 149, 7.6.2002., 28. lpp. [3] OV L 319, 12.12.1994., 7. lpp. [4] OV L 90, 8.4.2003., 45. lpp. [5] OV L 235, 17.9.1996., 25. lpp. [6] OV L 90, 8.4.2003., 47. lpp. --------------------------------------------------
Oficiālais Vēstnesis L 007 , 11/01/2003 Lpp. 0084 - 0085



Komisijas Lēmums (2003. gada 10. janvāris), ar kuru attiecībā uz Amerikas Savienotajām Valstīm un Šveici groza Lēmumu 92/452/EEK, ar ko izveido liellopu embriju izvešanai uz Kopienu trešās valstīs apstiprinātu embriju ieguves brigāžu un embriju gatavošanas brigāžu sarakstus (izziņots ar dokumenta numuru C(2002) 5560) (Dokuments attiecas uz EEZ) (2003/12/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugas mājlopu embrijiem un to ievešanu no trešām valstīm OV L 302, 19.10.1989., 1. lpp., kurā jaunākie grozījumi izdarīti ar Komisijas Lēmumu 94/113/EK OV L 53, 24.2.1994., 23. lpp., un jo īpaši tās 8. pantu, tā kā: (1) Amerikas Savienoto Valstu un Šveices kompetentie veterinārie dienesti ir nosūtījuši pieprasījumus grozīt to teritorijā liellopu sugas mājlopu embriju izvešanai uz Kopienu oficiāli apstiprināto brigāžu sarakstu, kas izveidots ar Komisijas Lēmumu 92/452/EEK OV L 250, 29.8.1992., 40. lpp., kurā jaunākie grozījumi izdarīti ar Lēmumu 2002/637/EK OV L 206, 3.8.2002., 29. lpp.. (2) Attiecīgo valstu kompetentie veterinārie dienesti ir snieguši Komisijai garantijas attiecībā uz atbilstību Direktīvas 89/556/EEK 8. pantā noteiktajām prasībām un oficiāli apstiprinājuši attiecīgās ieguves brigādes eksportam uz Kopienu. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumā: 1. Svītro rindu, kas attiecas uz ASV brigādi Nr. 96ID083; 2. Rindu, kas attiecas uz ASV brigādi Nr. 01WI098, aizstāj ar šādu: "US | | 01WI098Ε 1306 | | Dairyland Veterinary Practice 370 Flower Court Platterville, WI 53818 | Dr Leah Penza" | 3. Attiecībā uz ASV brigādēm pievieno šādu rindu: "US | | 02ID106Ε 1107 | | Western Genetics, Inc. 2875 Ε 3000 Ν Sugar City, ID 83448 | Dr Galen B. Lusk" | 4. Attiecībā uz Šveices brigādēm pievieno šādu rindu: "CH | | CH-ET-1133 | | Embryotransfer Pokorny Murtenstrasse 22 CH-3177 Laupen | Dr Eli Schipper Dr Norbert Stäuber" | 2. pants Šo lēmumu piemēro no 2003. gada 31. janvāra. 3. pants Šis lēmums ir adresēts dalībvalstīm. Briselē, 2003. gada 10. janvārī Komisijas vārdā — Komisijas loceklis David Byrne --------------------------------------------------
Official Journal L 216 , 28/08/2003 P. 0026 - 0026



Padomes Lēmums (2003. gada 18. februāris) par Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu (2003/618/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Nolīgums par partnerību un sadarbību, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses[1], stājās spēkā 1997. gada 1. decembrī. (2) Eiropas Kopiena un Krievijas Federācija vienojās par divkāršās pārbaudes sistēmas izveidi attiecībā uz dažiem tērauda ražojumiem laika posmam no 1997. gada 13. oktobra līdz 1999. gada 31. decembrim. Šo nolīgumu vēstuļu apmaiņas veidā Eiropas Kopienas vārdā apstiprināja ar Lēmuma 97/741/EK[2]. Sistēmu pagarināja uz laika posmu no 2000. gada 1. janvāra līdz 2001. gada 31. decembrim ar Lēmumu 2000/294/EK[3]. Ar Regulu (EK) Nr. 2135/97[4], ko pagarināja ar Regulu (EK) Nr. 793/2000[5], Kopienai tika izveidoti attiecīgi īstenošanas tiesību akti. (3) Komisija pabeigusi sarunas par Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu, IR PIEŅĒMUSI ŠO LĒMUMU. 1. pants 1. Ar šo Eiropas Kopienas vārdā apstiprina Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu. 2. Nolīguma teksts pievienots šim lēmumam. 2. pants Ar šo Padomes priekšsēdētājs ir pilnvarots izraudzīties personas, kam ir piešķirtas pilnvaras parakstīt 1. pantā minēto nolīgumu vēstuļu apmaiņas veidā, lai tas kļūtu Kopienai saistošs. Briselē, 2003. gada 18. februārī Padomes vārdā priekšsēdētājs N. Christodoulakis [1] OV L 327, 28.11.1997., 3. lpp. [2] OV L 300, 4.11.1997., 36. lpp. [3] OV L 96, 18.4.2000., 44. lpp. [4] OV L 300, 4.11.1997., 1. lpp. [5] OV L 96, 18.4.2000., 1. lpp.
Official Journal L 091 , 06/04/2002 P. 0030 - 0030



KOMISIJAS LĒMUMS (2002. gada 27. marts) par Darba attiecību ģenerāldirektoru grupas izveidi (2002/260/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 211. pantu, tā kā: (1) Paziņojumā par Sociālās politikas darba kārtību1 Komisija uzsvēra vajadzību pēc pozitīvas un dinamiskas mijiedarbības starp ekonomikas, sociālo un nodarbinātības politiku; tā jo īpaši apstiprina savu apņemšanos ņemt vērā pārmaiņas darba vidē un liek priekšā vairākus pasākumus darba attiecību modernizēšanai un uzlabošanai. (2) Šajā sakarā, atspoguļojot jauno ekonomiku, jāpielāgo un jāuzlabo pastāvošie tiesību akti, lai veicinātu jauna līdzsvara radīšanu starp elastīgumu un darba ņēmēju drošību. (3) Tālab jāizveido augsta līmeņa grupa, kas pēc savas iniciatīvas vai pieprasījuma sniegtu Komisijai konsultācijas, palīdzētu tās darbā, t. i., palīdzētu sagatavot jaunas Kopienas iniciatīvas, pārskatītu Kopienas tiesību kopumu acquis communautaire, organizētu pētījumus un analīzes, izvērtētu Kopienas darba tiesības un īstenotu tās, kā arī piedāvātu izglītošanos un informāciju par Kopienas tiesību aktiem. Tā arī attīstītu pieredzes apmaiņu un praktisko paraugu izplatīšanu jauninājumu jomā. (4) Šāda pastāvīga augsta līmeņa grupa veicinātu ciešāku sadarbību starp dalībvalstīm un Komisiju, ņemot vērā subsidiaritātes principu. Šī sadarbība kļūst arvien svarīgāka, ņemot vērā Eiropas Savienības paplašināšanos nākotnē, arvien lielāku starptautiskā elementa klātbūtni darba attiecībās, starptautiskās rūpniecības pārstrukturēšanu un darba tiesību modernizēšanu, lai darba tirgus kļūtu dinamiskāks un uzlabotos atklātums, IR PIEŅĒMUSI ŠĀDU LĒMUMU. 1. pants 1. Darba attiecību ģenerāldirektoru grupa (turpmāk - "Grupa") tiek izveidota kā instance, kas paredzēta konsultācijām, jautājumu apsvēršanai, apmaiņām un sadarbībai starp dalībvalstīm un Komisiju. 2. Tās uzdevums ir: a) veidot ciešu sadarbību starp dalībvalstu iestādēm un Komisiju par jautājumiem, kas attiecas uz: - jaunu Kopienas iniciatīvu sagatavošanu darba attiecību jomā, - Kopienas tiesību kopuma piemērošanu un pārskatīšanu darba tiesību jomā, - pētniecības programmu, analīžu, apsekojumu, publikāciju un pasākumu sagatavošanu, lai veicinātu izpratni par Kopienas darba tiesībām; b) uzraudzīt politikas attīstību darba tiesību un darba attiecību jomā; c) atvieglot pieredzes un praktisko paraugu apmaiņu individuālo un kolektīvo darba tiesību jomā. 2. pants 1. Grupa sastāv no dalībvalstu darba attiecību ģenerāldirektoriem. 2. Grupas priekšsēdētājs ir Komisijas pārstāvis. 3. Grupa drīkst veidot ekspertu grupas vai darba grupas. 3. pants 1. Grupas sanāksmes notiek pēc priekšsēdētāja uzaicinājuma vai nu pēc viņa paša ierosmes, vai pēc vismaz puses grupas locekļu pieprasījuma. 2. Grupas sanāksmes principā notiek divreiz gadā. Briselē, 2002. gada 27. martā Komisijas vārdā Komisijas locekle Anna DIAMANTOPOULOU 1 COM (2000) 379 galīgā redakcija.
Oficiālais Vēstnesis L 099 , 16/04/2002 Lpp. 0014 - 0016



Komisijas Lēmums (2002. gada 10. aprīlis), ar kuru groza Lēmumu 2001/393/EK par sertifikāciju attiecībā uz īpašu patogēnu neskartu olu ievešanu no trešām valstīm (izziņots ar dokumenta numuru C(2002) 1374) (Dokuments attiecas uz EEZ) (2002/278/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas Kopienā regulē mājputnu un inkubējamu olu tirdzniecību un ievedumus no trešām valstīm [1], kurā jaunākie grozījumi izdarīti ar Komisijas Lēmumu 2001/867/EK [2], un jo īpaši tās 23. panta 2. punktu, 24. panta 2. punktu un 27.a pantu, tā kā: (1) Komisijas Lēmums 2001/393/EK [3] paredz dzīvnieku veselības nosacījumus un veterināro sertifikāciju attiecībā uz trešo valstu veiktiem īpašu patogēnu neskartu olu ievedumiem un nosaka to trešo valstu sarakstu, no kurām dalībvalstis atļauj ievest minētās olas. (2) Dzīvnieku veselības sertifikāts ir derīgs 5 dienas. (3) Sakarā ar to, ka pastāv ar transportu un apgādi saistītas grūtības, ne vienmēr ir iespējams dalībvalstīm piegādāt patogēnu neskartas olas pirms dzīvnieku veselības sertifikāta derīguma termiņa izbeigšanās. (4) Ja produkts ir iepakots un transportēts saskaņā ar Lēmuma 2001/393/EK prasībām, risks, ka šādi produkti varētu inficēties pārvadājuma laikā, ir mazs,. Tādējādi, sertifikāta derīguma termiņa pagarinot līdz 15 dienām, nevar apdraudēt minētā produkta veselības stāvokli. (5) Tādēļ attiecīgi jāgroza Lēmums 2001/393/EK. (6) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2001/393/EK II pielikumu aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2002. gada 10. aprīlī Komisijas vārdā — Komisijas loceklis David Byrne [1] OV L 303, 31.10.1990., 6. lpp. [2] OV L 323, 7.12.2001., 29. lpp. [3] OV L 138, 22.5.2001., 31. lpp. -------------------------------------------------- PIELIKUMS " “II PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 321 , 26/11/2002 Lpp. 0049 - 0050



Komisijas Lēmums (2002. gada 25. novembris), ar kuru groza Lēmumu 1999/710/EK attiecībā uz Austrāliju, Lietuvu un Slovēniju par malto gaļu un gaļas izstrādājumiem (izziņots ar dokumenta numuru C(2001) 4536) (Dokuments attiecas uz EEZ) (2002/920/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 4. punktu, tā kā: (1) Tādu trešo valstu uzņēmumu pagaidu saraksti, kuri ražo malto gaļu un gaļas izstrādājumus, ir sagatavoti ar Komisijas 1999. gada 15. oktobra Lēmumu 1999/710/EK par tādu trešo valstu uzņēmumu pagaidu sarakstu izveidi, no kuriem dalībvalstis var importēt malto gaļu un gaļas izstrādājumus [3]. (2) Austrālija, Lietuva un Slovēnija ir iesniegušas to uzņēmumu sarakstus, kuri ražo malto gaļu un gaļas izstrādājumus un par kuriem kompetentās iestādes apliecina to, ka uzņēmumi darbojas saskaņā ar Kopienas noteikumiem. (3) Tādējādi Austrālijai, Lietuvai un Slovēnijai var sagatavot šādu uzņēmumu pagaidu sarakstus. Tādēļ attiecīgi jāgroza Lēmums 1999/710/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/710/EK pielikumam pievieno šādu tekstu: "País: AustraliaLand: AustralienLand: AustralienΧώρα: ΑυστραλίαCountry: AustraliaPays: AustraliePaese: AustraliaLand: AustraliëPaís: AustráliaMaa: AustraliaLand: Australien 1 | 2 | 3 | 4 | 5 | 6 | 187 | Australian Food Corporation Pty Ltd | Coominya | Queensland | MM, MP | 7 | País: LituaniaLand: LitauenLand: LitauenΧώρα: ΛιθουανίαCountry: LithuaniaPays: LituaniePaese: LituaniaLand: LitouwenPaís: LituâniaMaa: LiettuaLand: Litauen 1 | 2 | 3 | 4 | 5 | 6 | 87–10 | R. Irtmono firma "Rovisa" | Struikiu km. | Taurage | MP | 7 | País: EsloveniaLand: SlovenienLand: SlowenienΧώρα: ΣλοβενίοCountry: SloveniaPays: SlovéniePaese: SloveniaLand: SloveniëPaís: EslovéniaMaa: SloveniaLand: Slovenien 1 | 2 | 3 | 4 | 5 | 6 | 71 | Perutnina Ptuj D.D. | Ptuj | | MP, MM | 7" | 2. pants Šis lēmums stājas spēkā trešajā dienā pēc publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 25. novembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 281, 4.11.1999., 82. lpp. --------------------------------------------------
Oficiālais Vēstnesis L 348 , 21/12/2002 Lpp. 0120 - 0153



Padomes Lēmums (2002. gada 16. decembris) par 2002. gada 23. oktobrī Briselē parafētā nolīguma par tekstilizstrādājumu tirdzniecību starp Eiropas Kopienu un Nepālas Karalisti parakstīšanu Kopienas vārdā un par tā provizorisku piemērošanu (2002/993/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Komisija Eiropas Kopienas vārdā ir risinājusi sarunas par nolīgumu ar Nepālas Karalisti par tekstilizstrādājumu tirdzniecību. (2) Nolīgums tika parafēts 2002. gada 23. oktobrī. (3) Ir lietderīgi, ievērojot savstarpīgumu, piemērot šo nolīgumu provizoriski no 2003. gada 1. janvāra, līdz tiek pabeigtas attiecīgās procedūras, lai to oficiāli noslēgtu. (4) Ņemot vērā tā iespējamu noslēgšanu nākotnē, šis nolīgums jāparaksta Kopienas vārdā, IR PIEŅĒMUSI ŠO LĒMUMU. 1. pants Ar šo tiek apstiprināta nolīguma par tekstilizstrādājumu tirdzniecību starp Eiropas Kopienu un Nepālas Karalisti parakstīšana Kopienas vārdā, ievērojot Padomes Lēmumu par minētā nolīguma noslēgšanu. Nolīguma teksts ir pievienots šim lēmumam. 2. pants Ņemot vērā minētā nolīguma noslēgšanu, Padomes priekšsēdētājs ar šo ir pilnvarots izraudzīt personas, kam piešķirtas pilnvaras parakstīt nolīgumu Kopienas vārdā. 3. pants Nolīgumu, ievērojot savstarpīgumu, piemēro provizoriski no 2003. gada 1. janvāra līdz tā noslēgšanas procedūru pabeigšanai. Briselē, 2002. gada 16. decembrī Padomes vārdā — priekšsēdētāja M. Fischer Boel --------------------------------------------------
Oficiālais Vēstnesis L 308 , 09/11/2002 Lpp. 0045 - 0045



Komisijas Lēmums (2002. gada 7. novembris), ar ko groza Padomes Direktīvu 94/55/EK attiecībā uz termiņu, kurā spiediena tvertnēm, balonu statīviem un cisternām bīstamo kravu pārvadāšanai pa autoceļiem jāatbilst tās prasībām (paziņots ar dokumenta Nr. C(2002) 4344) (Dokuments attiecas uz EEZ) (2002/886/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 21. novembra Direktīvu 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem [1], kurā jaunākie grozījumi izdarīti ar Komisijas Direktīvu 2001/7/EK [2], un jo īpaši tās 6. panta 4. punkta trešo daļu, tā kā: (1) Eiropas standarti, kas nosaka sīki izstrādātas tehniskās specifikācijas attiecībā uz konstrukciju, izmantošanu un pārvadājumu nosacījumiem spiediena tvertnēm, balonu statīviem un cisternām bīstamo kravu pārvadāšanai pa autoceļiem, vēl nav pievienoti Direktīvas 94/55/EK A un B pielikumiem, jo CEN vēl nav pabeigusi tos standartizēt. (2) Tādēļ ir jāpagarina Direktīvas 94/55/EK 6. panta 4. punktā noteiktais termiņš, kurā spiediena tvertnēm, balonu statīviem un cisternām jāatbilst Direktīvai 94/55/EK. (3) Tādēļ atbilstīgi jāgroza Direktīva 94/55/EK. (4) Lai izvairītos no juridiskas nenoteiktības, šis lēmums jāpiemēro no 2001. gada 1. jūlija, IR PIEŅĒMUSI ŠO LĒMUMU. 1. pants Direktīvas 94/55/EK 6. panta 4. punkta pirmo daļu aizstāj ar šādu daļu: "Katra dalībvalsts var saglabāt savus 1996. gada 31. decembrī spēkā esošos noteikumus, kas attiecas uz konstrukciju, lietošanu un pārvadājumu nosacījumiem tām jaunajām spiediena tvertnēm un balonu statīviem C pielikuma 4. punktā minēto īpašo noteikumu nozīmē un jaunajām cisternām, kuras neatbilst A un B pielikuma noteikumiem, kamēr A un B pielikumam nepievieno atsauces uz standartiem attiecībā uz spiediena tvertņu, balonu statīvu un cisternu konstrukciju un lietošanu ar tādu pašu saistošu spēku, kāds ir šīs direktīvas noteikumiem, bet noteikti ne vēlāk kā 2003. gada 30. jūnijā. Spiediena tvertnes, balonu statīvus un cisternas, kas konstruētas pirms 2003. gada 1. jūlija, un citas tvertnes, kuras konstruētas pirms 2001. gada 1. jūlija un uzturētas vajadzīgajā drošības līmenī, var turpināt lietot atbilstīgi sākotnējiem nosacījumiem." 2. pants Šo lēmumu piemēro no 2001. gada 1. jūlija. 3. pants Šis lēmums ir adresēts dalībvalstīm. Briselē, 2002. gada 7. novembrī Komisijas vārdā — priekšsēdētāja vietnieks Loyola De Palacio [1] OV L 319, 12.12.1994., 7. lpp. [2] OV L 30, 1.2.2001., 43. lpp. --------------------------------------------------
Oficiālais Vēstnesis L 092 , 09/04/2002 Lpp. 0013 - 0014



Eiropas Parlamenta lēmums (2002. gada 14. marts), ar kuru groza Lēmumu 94/262/EOTK, EK, Euratom par noteikumiem un vispārējiem nosacījumiem, kas reglamentē ombuda pienākumu izpildi (2002/262/EK, EOTK, Euratom) EIROPAS PARLAMENTS, ņemot vērā Eiropas Kopienas dibināšanas līgumu, un jo īpaši tā 195. panta 2. punktu, ņemot vērā Eiropas Ogļu un tērauda kopienas dibināšanas līgumu, un jo īpaši tā 20. D panta 4. punktu, ņemot vērā Eiropas Atomenerģijas kopienas dibināšanas līgumu, un jo īpaši tā 107. D panta 4. punktu, ņemot vērā Eiropas Parlamenta 2000. gada 17. novembra Rezolūciju, ar ko groza Eiropas Parlamenta Lēmumu (1994. gada 9. marts) par noteikumiem un vispārējiem nosacījumiem, kas reglamentē ombuda pienākumu izpildi [1], ņemot vērā Komisijas atzinumu, ar Padomes piekrišanu, tā kā: (1) Ievērojot 22. panta 5. punktu 1977. gada 21. decembra Finanšu regulā, ko piemēro Eiropas Kopienu vispārējam budžetam [2], minētajā regulā ombudu uzskata par iestādi. (2) Ar Padomes Regulu (EK, EOTK, Euratom) Nr. 2673/1999, ar ko groza Finanšu regulu, Eiropas Savienības vispārējā budžetā ombudam tika izveidota īpaša iedaļa, kā arī tika attiecīgi grozīti ar to saistītie Finanšu regulas noteikumi. (3) Tādēļ nepieciešams grozīt Eiropas Parlamenta Lēmumu 94/262/EOTK, EK, Euratom (1994. gada 9. marts) par noteikumiem un vispārējiem nosacījumiem, kas reglamentē ombuda pienākumu izpildi [3], jo tajā noteikts, ka ombuda budžetu iekļauj Eiropas Kopienu vispārējā budžeta I iedaļas (Parlaments) pielikumā. (4) Tādēļ jāsvītro minētā lēmuma 12. un 16. pants, PIEŅEM ŠO LĒMUMU. 1. pants Svītro Lēmuma 94/262/EOTK, EK, Euratom 12. un 16. pantu. 2. pants Šo lēmumu publicē Eiropas Kopienu Oficiālajā Vēstnesī. 3. pants Šis lēmums stājas spēkā publicēšanas dienā. To piemēro no 2001. gada 1. janvāra. Strasbūrā, 2002. gada 14. martā Eiropas Parlamenta vārdā — priekšsēdētājs P. Cox [1] OV C 223, 8.8.2001., 366. lpp. [2] OV L 356, 31.12.1977., 1. lpp. Regula, kurā jaunākie grozījumi izdarīti ar Regulu (EK, EOTK, Euratom) Nr. 2673/1999 (OV L 326, 18.12.1999., 1. lpp.). [3] OV L 113, 4.5.1994., 15. lpp. --------------------------------------------------